ky en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ky ky ky ky ky ky ky ky ky ky ky tt ky ky ky ky ky ky ky ky ky ky ky ky ky ky ky kk ky ru
"Агым", 18.07.08 - 14-бет: TV_маек...•
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Уя көрктүү эмес, шумкар көрктүү
"Ала-Тоо" маалымат программасынын алып баруучусу Чынара Капарова:
"Мыкты күйөөнүн ордун алмаштыруу - күнөө"
1998-2001-жылдары Улуттук телеканалдын жүзү болуп, жарк эткен жаш дикторлордун ичинен Чынара Капарова эл оозуна алынып, Кыргызстанга таанылган айымдардын бири болгон. Улуттук Университетти кызыл диплом менен аяктап, президенттик басма сөз кызматынын жолдомосу менен Россия Федерациясынын ОРТ телеканалына тажрыйба топтоого барып келген. Жети жылдан бери эфирден көрүнбөй калган Чынара өткөн жылдын сентябрь айынан бери кайрадан телеге чыга баштады.
- Чынара, турмушка чыкканыңдан бери сен тууралуу ар кандай кептерди угуп келебиз...
- Ооба, ошол жылдары турмушумда ийри бурулуш болду десем жаңылышпайм. Ийгиликтүү ишиме кошумча, турмушумда жакшы адамды жолуктурдум. Жашынын улуулугуна карабастан мырзалардын сулуусу, акыл-эстүү, даражалуу, спорт менен машыккан, өзүн абдан жакшы караган мыкты инсан эле.
- Жолдошуң менен кандайча таанышып калдың?
- Бул менин жумушума байланыштуу болуп калды. Дикторлук менен катар эле журналист болуп иштеп, бир күнү коррупцияга каршы күрөшүү боюнча ана башчысы Жумакеев Кубанычбек менен маектешүүгө туура келди. Ошондон кийин ортого тааныштарын салып, күнүгө телевидениеден гүл менен тосуп алып, өзү келалбай калса, бирөөдөн берип жиберип, милициянын коштоосу менен үйгө жеткирип турчу. Анда мен 23, ал эми Кубанычбек 44 жашта болчу.
- Сүйүүсүн билдирген күн эсиңдеби?
- Эсимде. Менин туулган күнүмдү билип, жакын курбум менен "Эльдорадо" ресторанына чакырган. Ошол күнү менин урматыма ресторанды бир күнгө толугу менен сатып алыптыр. Ресторандын кызматкерлери ошондо биз үчүн гана кызмат кылган. Эң алгачкы белеги - бийиктиги бир метр болгон эки кызыл, бир ак роза болгон. Мага аны "Бул эки роза биз, ак роза менин сүйүүм" деп тартуулаган. Аны менен катар "Мерседес-Бенц" машинасынын ачкычын берди. Бирок, мен ал машинадан баш тарткам. Себеби, өзүмдүн автоунаам да бар эле. Ал "Мерседес" машинасын кийин үйлөнүү тоюбузда алдым.
- Колуңду сурап, сүйүүсүн арнаган адамга кандай жооп бердиң?
- Ал күнү ойлонууга туура келди. Ар бир жолугуубузда жолдошум аял заты үчүн биринчи кезекте турмушка чыгуу, үйбүлө күтүп, келечегин тургузуу, эне болуу бактысы турмуштагы негизги бакыт деп көп айтчу. Жылдыз болуш убактылуу, ал эми жубай жана эне болуш түбөлүк гарант дечү. Ошол кишинин улуулугу, акыл-насаат сөздөрү, ошого жарашып турган өң-келбети ал адамды сүйбөй коюшка мүмкүн эмес болуп калды. Жолдошум мага сенин жаштыгың жана сулуулугуң гана эмес, мага татыктуу жубай болуп кетээриңе ишенем, сен эстүү жансың деп калаар эле.
- Жаш өзгөчөлүгүңөргө сын айткандар болдубу?
- Улуу десе эле бизге ал учурда жат угулчу. Бул Союз мезгилинен баштап одоно көрүнүш болуп калган. Болбосо, биздин ата-бабалар 20-30 жаш кичүү кыздарга үйлөнүп жакшынакай эле турмуш куруп келишкен. Чынында ким-кимге тийет, ким ким менен жүрөт ал ар кимдин өзүнүн иши. Тек гана бул жашоодо өкүнбөгөндөй болуп жашаш керек.
- Улуттук телеканалдын дикторлорунан биринчилерден болуп белгилүү, улуу адамга турмушка чыккандардан сен болушуң керек?
- Мүмкүн бул жолду башкалар ачалбай кооптонуп жүрсө керек. Мени жолдошум ойнош кылып таштап, же экинчи аял кылып катып койгон жок. Ал мени ак нике менен ачык алып, Нарын ресторанына той берген. Бизден кийин андай көрүнүш башкаларда да кайталана баштады. Демек, биздин жашоо алар үчүн үлгү гана болгон. Аш-тойлорго барганда көпчүлүк суктана карап, комплимент да айтып жиберишээр эле.
- Ата-энең бул никеге кандай көз карашта болду?
- Албетте, каршы чыгышты. Бирок, мен ата-энемдин сөзүн уккан жокмун. Анткени, мен да Кубанычбекти сүйүп, андан кетүү мен үчүн оор болгон. Кубанычбек экөөбүз үйлөнгөндө дароо эле эл алдына ачыкка чыгып, бир бүтүн үй-бүлө болуп жашадык.
- Канча жыл чо-гуу жашадыңар?
- Жети жыл чогуу жашадык. Бул жылдар мен үчүн эң бактылуу, унутулгус жылдар. Бул аралыкта сүйүктүү жубай, мыкты кожойке, мээримдүү эне болуу бактысына ээ болдум. Ортобузда алтын көкүл уулубуз - Кубатбек, күмүш көкүл кызыбыз - Бермет төрөлдү. Биз үйлөнгөн жылы шаар четине салынып жаткан үйүн бүткөрүп, көчүп кирдик. Мен үйдүн эрке кызы болуп өскөндүктөн колуман эч нерсе келбейт эле. Үй-жай да өтө чоң болчу. Ошондуктан, үй кызматчыбыз, бала багуучубуз бар болушуна кам көрдү.
- Үйдө жаш айырмачылыгыңардан түшүнбөстүктөр болуп, казан-аяк кагышып кетчү эмес беле?
- Албетте, ар бир үй-бүлөдө эле анда-санда казан-аяк кагышат. Мындай учурда жолдошум акырын үйдөн чыгып, менин ачуум тараганча достору менен көңүл ачып кетчү. Бир-эки сааттан кийин үйгө телефон чалып, ачууңуз таркадыбы, барсам болобу деп тамаша-чынга салып сурап калчу. Ошону менен экөөбүз эч нерсе болбогондой кайра ынтымакка келээр элек. Бирок, көп учурларда мен аны улуу катары ар бир сөзүн туура деп сыйлачумун. Ал мени кичүү деп ашыкча сөз айтып, көңүлүмдү оорутуп албаганга аракет кылчу.
- Жолдошуңдун кайтыш болушу тууралуу түркүн кеп айтышат. Сенин өз оозуңан угалычы…
- 2006-жылы март айында биздин бактылуу турмушубузда эстен кеткис оор күн болду. Марттын 13үндө жолдошум инсульт болуп жыгылды. Үч ай дегенде толук эсине келип, кайра жаралган адамдай акырындык менен оңоло баштаган. Бирок, ошол убакыттан тарта жолдошум бул оорунун түбөлүк сакталып калаарын билип, мен мындай мунжу, майып болуп жашагым келбейт деп көп айтаар эле. Ошол учурларда "Кокус оорум кайталанып каза болуп калсам, коркпогунуң" деп мага насаатын айтып калчу. Көрсө, ошол кезде өзүнө кол салганга даярданып жүргөн экен. Кырсык болооруна үч күн калганда үй кызматчы менен кароолчуну эч себепсиз эле кетирип жиберген. Мен балдарды алып эртең менен шаарга чыгып, үч сааттын ичинде кайра келсек, жолдошум өзүн атып салыптыр. Мындайды күткөн эмесмин... Өзүнүн керээзи менен Таласка, атасынын жанына койдук.
- Азыр үйдө ким менен жашайсың?
- Учурда уул-кызым, кайынсиңдим болуп чогуу турабыз. Үй кызматчыбыз күнүгө болбосо да бир жумада бир жардам берип кетет. Баштапкыдай эле үй-жайды кайтарып, короо жайды сугара турган кызматчылар бар.
- Кайынжуртуң менен мамилең кандай?
- Кайненемди быйыл апрель айында акыркы сапарга узаттык. Ал киши жолдошуман кийин көп ооруп калган. Кудайга шүгүр, кайын журтумдун улууларына азыр да эрке келин, кичүүлөрүнө эстүү жеңемин. Сырдашып, кеңешип турабыз.
- "Кыздын чырагы кырк" деп коюшат эмеспи, кайра турмуш куруу оюңда барбы?
- Мүмкүн жолдошум мени сыйлай билбеген адам болсо же ортобузда балдар болбосо бул жөнүндө ойлонуп көрүүгө туура келмектир. Бирок, мыкты күйөөдөн кийин анын ордун алмаштыруу жана балдарды чүнчүтүү мен үчүн чоң күнөө деп эсептейм. Жолдошум тургузуп берген бүгүнкү күнүм, бүгүнкү турмушум мени, балдарымды эч кимге көз каранды кылбайт. Ал жөнүндө ойлонууга да убактым жок. Таң атпай балдарым менен чогуу чыгып, кечинде чогуу келебиз. Анүстүнө куудул Күмөндөр айткандай, сенин балаң менен менин балам биригип, экөөбүздүн балабызды сабап салды кейпин кийгим келбейт.
- Айлыгың эки баланы жалгыз багууга жетеби?
- КТРден алган айлыгым 8000-10000 сомдун тегереги. Албетте, мындай каражат менен айрым үйбүлөлөр жан багып жатышат. Биздин кызмат үчүн бул жетишсиз. Айына 800-1000 доллардын тегерегинде сарптайм. Бул каражат албетте чакан ишканаман түшөт.